Na osnovu člana 29 stav 2, člana 34 stav 3 i člana 40 stav 1 Zakona o državnoj imovini (“Sl. list Crne Gore”, br. 21/09 i 40/11), člana 38 stav 1 tačka 9 Zakona o lokalnoj samoupravi (“Sl. list CG”, br.02/18 i 34/19), člana 54 stav 1 tačka 12 Statuta Glavnog grada ( “Sl. list CG - opštinski propisi”, broj 08/19) i Odluke Vlade Crne Gore o davanju prethodne saglasnosti Glavnom gradu - Podgorica za otuđenje nepokretnosti, broj 07-2782 od 20. juna 2019. godine, Skupština Glavnog grada - Podgorice, na sjednici održanoj 25. jula 2019. godine, donijela je

### O D L U K U

**o prodaji građevinskog zemljišta – urbanističkih parcela broj UP52, UP74, UP76, UP2090/913, UP2090/1462 i UP2090/1470 u zahvatu**

**DUP-a „Konik - Stari aerodrom“- izmjene i dopune u Podgorici**

**Član 1**

Prodaje se građevinsko zemljište u državnoj imovini, sa pravom raspolaganja Glavnog grada - Podgorice, u zahvatu DUP-a „Konik - Stari aerodrom“ - izmjene i dopune u Podgorici, označeno kao:

* urbanistička parcela broj UP52, površine 779m2, koju čini katastarska parcela broj 2090/1661 iz l.n.br. 3217 KO Podgorica III;
* urbanistička parcela broj UP74, površine 318m2, koju čini katastarska parcela broj 2090/1667 iz l.n.br. 3217 KO Podgorica III;
* urbanistička parcela broj UP76, površine 421m2, koju čini katastarska parcela broj 2090/1664 iz l.n.br. 3217 KO Podgorica III;
* urbanistička parcela broj UP2090/913, površine 282m2, koju čini katastarska parcela broj 2090/913 iz l.n.br. 3217 KO Podgorica III;
* urbanistička parcela broj UP2090/1462, površine 778m2, koju čini katastarska parcela broj 2090/1462 iz l.n.br. 3217 KO Podgorica III;
* urbanistička parcela broj UP2090/1470, površine 344m2, koju čini katastarska parcela broj 2090/1470 iz l.n.br. 3217 KO Podgorica III;

Na navedenim urbanističkim parcelama planirana je izgradnja objekata namjene porodično, odnosno višeporodično stanovanje.

**Član 2**

Minimalnacijena građevinskog zemljišta iz člana 1 ove odluke za UP 52 i UP2090/1462 iznosi 196,00 eura po 1m2, dok za ostale urbanističke parcele iznosi 188,00 eura po 1m2, shodno procjeni Komisije Direkcije za imovinu, za procjenu vrijednosti građevinskog zemljišta i objekata u imovini Glavnog grada - Podgorice, broj 13-460/18-237 od aprila 2019.godine.

**Član 3**

Prodaja zemljišta iz člana 1 ove odluke vršiće se na osnovu prikupljenih ponuda, po javnom pozivu koji će objaviti Direkcija za imovinu u jednom dnevnom listu i na internet stranici Glavnog grada - Podgorice.

**Član 4**

Ovlašćuje se Direkcija za imovinu da potpiše ugovor sa najpovoljnijim ponuđačem.

**Član 5**

O realizaciji ove odluke Gradonačelnik će informisati Skupštinu Glavnog grada, kroz godišnji izvještaj o radu.

**Član 6**

Sredstva ostvarena prodajom nepokretnosti iz člana 1 ove odluke, koristiće se za ulaganja u infrastrukturu i druge kapitalne investicije od značaja za Glavni grad*.*

**Član 7**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-030/19-2402

Podgorica, 25. jula 2019. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**